**Nr. înreg. 670/24.06.2022**

|  |
| --- |
| **Aprobat,****Manager proiect****Lucian DOCEA** |

**MODEL DE CONTRACT**

**Plicuri*, în cadrul Proiectului „Creșterea șanselor de incluziune socială a romilor privați de libertate din Penitenciarul Aiud”***

|  |
| --- |
| **Întocmit,****Responsabil achiziții****Oana Elisabeta MUȘAT** |

**Contract de achiție publică de produse**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

**1. Preambul**

În temeiul Legii nr. 98/2016 privind achiziţiile publice, cu modificările și completările ulterioare și ale Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din lege, cu modificările și completările ulterioare,

În vederea implementării de către Asociația Pakiv România, în calitate de promotor al proiectului cu titlul „*Creșterea șanselor de incluziune socială a romilor privați de libertate din Penitenciarul Aiud*”, cod proiect: PN1013, s-a încheiat prezentul contract de furnizare

**între:**

**1.1.Asociația Pakiv România**, cu sediul în Alba - Iulia, str. Emil Racoviță, nr. 76, judeţul Alba, cod poştal 510175, Telefon / Fax: 0258811170, E-mail: pakiv\_romania@yahoo.com, CUI: 18115500, Nr. de la Registrul Asociaţiilor şi Fundaţiilor: 42/27.10.2005, cont \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_, reprezentată prin Ioan Gruia BUMBU, având funcţia de Președinte, în calitate de **Achizitor**, pe de o parte

și

**1.2. \_\_\_\_\_\_\_\_\_\_\_\_\_\_\_\_\_\_\_\_\_**, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_, nr. \_\_\_\_, cod poștal \_\_\_\_\_\_, Telefon / Fax: \_\_\_\_\_\_\_\_\_, E-mail: \_\_\_\_\_\_\_\_\_\_\_\_, CUI (cod fiscal) \_\_\_\_\_\_\_\_\_\_\_\_\_,

cont bancar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_\_\_, reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_, având funcția de \_\_\_\_\_\_\_\_\_\_\_\_\_\_\_\_\_\_, în calitate de **Furnizor**, pe de altă parte

denumite în continuare fiecare în parte „**Partea**” şi în mod colectiv „**Părţile**” au convenit încheierea prezentului contract de furnizare, în următoarele condiţii:

**2. Termeni şi definiţii**

2.1. În prezentul contract următorii termeni vor fi interpretaţi astfel:

* + - 1. **contract de achiziţie publică de produse** - contractul de achiziţie publică care are ca obiect achiziţia de produse prin cumpărare, inclusiv cu plata în rate, închiriere, leasing cu sau fără opţiune de cumpărare ori prin orice alte modalităţi contractuale în temeiul cărora autoritatea contractantă beneficiază de aceste produse, indiferent dacă dobândeşte sau nu proprietatea asupra acestora; contractul de achiziţie publică de produse poate include, cu titlu accesoriu, lucrări ori operaţiuni de amplasare şi de instalare;
			2. **achizitor şi furnizor** - părţile contractante, aşa cum sunt acestea numite în prezentul contract;
			3. **preţul contractului** - preţul plătibil furnizorului de către achizitor, în baza contractului, pentru îndeplinirea integrală şi corespunzatoare a tuturor obligaţiilor asumate prin contract;
			4. **produse** – sprijin material oferit drept premii pentru competițiile sportive pe care furnizorul se obliga, prin contract, să le furnizeze achizitorului;
			5. **destinaţie finală** - locul unde furnizorul are obligatia de a furniza produsele;
			6. **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enunciativa. Nu este considerat forţa majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părti;
			7. **zi** - zi calendaristică; *an* - 365 de zile.

***3. Interpretare***

3.1.În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2**.** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

3.3. În cazul oricărei contradicţii între documentele contractuale prevederile acestora vor fi interpretate în ordinea de precedenţă stabilită conform succesiunii documentelor de la art. 9 din prezentul contract.

3.4. Clauzele şi expresiile vor fi interpretate prin raportare la întregul contract.

**4*. Obiectul principal al contractului***

4.1. Achiziție de „*Plicuri”,* cod CPV: *30199230-1 Plicuri (Rev.2).*, în vederea implementării în condiții optime a Proiectului cu titlul „*Creșterea șanselor de incluziune socială a romilor privați de libertate din Penitenciarul Aiud*”, cod proiect: PN1013, conform Invitației de participare, în perioada convenită şi în conformitate cu obligaţiile asumate prin prezentul contract.

***5. Preţul contractului***

5.1. Preţul total pentru îndeplinirea contractului, plătibil Furnizorului de către Achizitor, este de ............... lei fără TVA, la care se adaugă TVA în valoare de ................. lei. Valoarea totală a contractului, inclusiv TVA, este de .............. lei.

5.2. Achizitorul se obligă să plătească preţul convenit în prezentul contract pentru produsele furnizate în conformitate cu propunerea financiară, Anexa 3 la prezentul contract.

5.3.Prețul contractului, în lei, este ferm și nu se ajustează pe întreaga durată a derulării acestuia.

**6**.  ***Durata de execuție a contractului***

6.1 Durata prezentului contract este de la data semnarii acestuia de către ambele părţi, până la data 01.12.2022. În cazul în care perioada de implementare a proiectului se prelungește după această dată, se poate prelungi și durata valabilității prezentului contract.

***7 . Documentele contractului***

7.1. Documentele care însoţesc prezentul contract sunt:

a) Invitația de participare - Anexa 1;

b) Propunerea tehnică - Anexa 2;

c) Propunerea financiară - Anexa 3;

d) Alte anexe, acte adiţionale la contract pe care părţile vor conveni să le încheie pe perioada derulării contractului.

***8. Executarea contractului***

8.1. Executarea prezentului contract începe de la data semnarii acestuia de către ambele părţi și încetează să producă efecte la data de 01.12.2022. În cazul în care perioada de implementare a proiectului se prelungește după această dată, se poate prelungi și durata valabilității prezentului contract.

**9.** ***Plata şi facturarea***

9.1.Plățile se vor efectua în termen de până la 30 de zile de la data înregistrării facturii la sediul Achizitorului.

9.2. Furnizorul are obligaţia întocmirii corecte a facturii, având toate elementele de identificare ale acestuia, inclusiv ale Achizitorului, menţionate corect, conform documentelor legale în vigoare. Transmiterea facturii cu elemente greşite şi/sau greşeli de calcul, identificate de Achizitor ca urmare a înregistrării acesteia, atrage după sine obligaţia Furnizorului de a o storna şi de a transmite o nouă factură.

***10. Obligaţiile furnizorului***

10.1. Furnizarea produselor aferente contractului se va face în termen de ……………. Zile (conform propunerii tehnice) de la data transmiterii comenzii ferme.

10.2. Furnizorul se obligă să furnizeze produsele conform specificațiilor tehnice din propunerea tehnică.

***11. Obligaţiile Achizitorului***

11.1. Achizitorul se obligă să plătească preţul total convenit în prezentul contract în termen de 30 de zile de la înregistrarea facturii la sediul Achizitorului.

11.2. Achizitorul se obligă să recepţioneze produsele și să întocmească procesele verbale de recepție aferente din punct de vedere cantitativ și calitativ.

11.3. Achizitorul are obligația de a notifica imediat Furnizorul prin e-mail sau în scris, privind orice problemă apărută în perioada de derulare a contractului.

***12. Sancţiuni pentru neîndeplinirea culpabilă a obligaţiilor***

12.1. În cazul în care, din vina sa exclusivă, Furnizorul nu reuşeşte să-şi îndeplinească obligaţiile asumate, atunci Achizitorul are dreptul de a deduce din valoarea produselor nelivrate, ca penalităţi, o suma echivalentă cu o cota procentuala de 0,04% /zi din preţul contractului, până la îndeplinirea efectivă a obligaţiilor.

12.2. În cazul în care Achizitorul nu onorează obligaţiile în termen de 30 zile de la data înregistrării facturii la Achizitor, atunci acestuia îi revine obligaţia de a plăti, ca penalităţi, o sumă echivalentă cu o cota procentuala de 0,04% /zi din plata neefectuată, până la îndeplinirea efectivă a obligaţiilor.

12.3. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept/de a cere rezilierea contractului şi de a pretinde plata de daune-interese în următoarele condiţii:

- pentru depăşirea perioadei de livrare a produselor cu mai mult de 30 zile faţă de termenele menționate în Invitația de participare.

- dacă la recepţia produselor se constată că produsele nu îndeplinesc criteriile tehnice minime menţionate în Invitația de participare.

12.4. Achizitorul îşi rezervă dreptul de a denunţa unilateral contractul, printr-o notificare scrisă adresată Furnizorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru Furnizor. În acest caz, Furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***13. Ambalare******şi marcare***

13.1. Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală. Fiecare dintre produse va avea certificat de garanţie şi certificat de calitate/conformitate. Condiţiile corespunzătoare de transport vor fi asigurate de Furnizor.

13.2. Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie etc.) rămân în proprietatea Achizitorului.

**14*. Recepţia* produselor**

14.1. Recepția produselor se va face la locul indicat de Achizitor respectiv în municipiul Alba - Iulia, str. Emil Racoviță, nr. 76, judeţul Alba, cod poştal 510175, și se va consemna într-un proces-verbal de predare-primire cantitativă și calitativă semnat de ambele părți. La recepționarea cantitativă și calitativă a produsului se vor prezenta avizul de însoțire a mărfii, declaraţie/certificat de conformitate și certificatul de garanţie, în limba română. Lipsa oricărui document de însoțire dă dreptul Achizitorului să refuze recepția.

14.2. Procesul verbal de recepție cantitativă și calitativă va include unul din următoarele rezultate:

a) acceptat;

b) acceptat cu observații minore;

c) acceptat cu rezerve;

d) refuzat.

14.3. Procesul verbal de recepție cantitativă și calitativă va fi întocmit de comisia de recepție a Achizitorului în termen de maxim 3 zile de la data primirii. Eventualele deficiențe vor fi comunicate Furnizorului care va fi obligat să le remedieze în termen de 5 zile de la comunicare.

14.4. În cazul în care se vor constata neconcordanțe privind calitatea produselor în conformitate cu propunerea tehnică, această situație dă dreptul Achizitorului să solicite Furnizorului înlocuirea produselor neconforme în termen de maxim 5 zile de la înștiințarea Furnizorului, sub sancţiunea aplicării prevederilor subpunctului 12.1 din contract.

***15. Forţa majoră***

15.1. Forţa majoră este constatată de o autoritate competentă.

15.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

15.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

15.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

15.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 10 (zece) zile de la încetare.

15.6. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

**16. *Conflictul de interese***

16.1. Furnizorul va lua toate măsurile necesare pentru a preveni sau îndepărta orice situaţie care are sau poate avea ca efect compromiterea executării acestui contract în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale, or al altor legături sau interese comune. Oricare ar fi situaţia, apariţia unui conflict de interese trebuie notificată de către Furnizor imediat achizitorului, în scris.

16.2. Furnizorul va garanta că personalul său, inclusiv cel de conducere, nu se află într-o situaţie care poate da naştere unui conflict de interese în condițiile prevederilor legale din Legea nr. 98/2016, cu modificările și completările ulterioare coroborate cu prevederile H.G. nr. 395/2016, cu modificările și completările ulterioare. Furnizorul va înlocui, imediat şi fără nici un fel de compensaţie din partea Achizitorului, orice membru al personalului său care se află într-o astfel de situaţie.

16.3. Furnizorul se va abţine de la orice legături şi relaţii, comerciale sau de altă natură, care au sau pot avea ca efect compromiterea independenţei sale sau cea a personalului său. În cazul în care Furnizorul nu poate menţine această independenţă, achizitorul are dreptul de a rezilia contractul, fără obligaţia notificării formale a Furnizorulu~~i~~ şi fără a aduce atingere dreptului achizitorului de a solicita despăgubiri pentru orice daune suferite ca urmare a acestei situaţii.

16.4. Achizitorul îşi rezervă dreptul de a verifica dacă măsurile luate de Furnizor în conformitate cu prevederile acestui articol sunt adecvate şi de a solicita luarea de măsuri suplimentare dacă va considera necesar.

16.5. Nerespectarea prevederilor prezentului articol dă dreptul achizitorului de a solicita daune-interese Furnizorului, în limita prejudiciului creat.

**17. *Dispoziții finale***

17.1 Prin semnarea prezentului contract, părţile confirmă fără echivoc că au luat la cunoştinţă de conţinutul tuturor clauzelor prezentului contract, inclusiv cele considerate ca neuzuale, astfel cum acestea sunt reglementate de prevederile art. 1203 din Codul Civil, şi declară că le acceptă în mod expres.

17.2 Datele cu caracter personal prelucrate de părți în derularea prezentului contract se supun dispozițiilor Regulamentului U.E. 679/2016 și scopul prelucrării este legat doar de îndeplinirea atribuțiilor și obligațiilor stipulate în prezentul contract.

***18. Soluţionarea litigiilor***

18.1. Achizitorul şi Furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

18.2. Dacă, după 15 zile de la începerea acestor tratative, Achizitorul şi Furnizorul nu reuşesc să rezolve în mod amiabil o divergenţă contractuală, fiecare poate solicită ca disputa să se soluţioneze de către instanţele judecătoreşti competente din România.

***19. Limba care guvernează contractul***

19.1. Limba care guvernează contractul este limba română.

19.2. Contractul va fi interpretat în conformitate cu legislaţia în vigoare din România.

***20. Comunicări si dispozitii finale***

20.1. Orice comunicare între părţi, referitoare la îndeplinirea prezentului contract, trebuie să fie transmisă în scris.

20.2. Orice document scris trebuie înregistrat în momentul transmiterii cât şi în momentul primirii.

20.3. Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***21. Legea aplicabilă contractului***

21.1. Contractul va fi interpretat conform legilor din România.

Prezentul contract s-a încheiat în două exemplare originale, câte unul pentru fiecare parte contractantă, în limba română şi intră în vigoare odată cu semnarea sa de către ambele părţi.

|  |  |  |
| --- | --- | --- |
|  **ACHIZITOR,** |  | **FURNIZOR,** |
| **ASOCIAȚIA PAKIV ROMÂNIA** |  |  |
| Ioan Gruia BUMBU |  |  |
| PREȘEDINTE |  |  |